text: Úr myndasavninum – Vit eru við Landavegin umleið í 1920
text: #000000
text: Áhugaverd mynd við Landavegin í 1920. Stóru hvítu húsini til vinstru eru postmeistarahúsini. (Mynd Fornminnissavnið)
text: #000001
text: Myndin omanfyri er fyri meg ógvuliga áhugaverd, tí hetta er einasta heildarmynd av økinum við Landavegin, eg havi sæð frá gamlari tíð. Abbi og omma mín Christian og Sigrid Christiansen bygdu sær hús við Landavegin í 1901. Hugaligt at síggja grasfløturnar, har nú alt er bygt bæði sethús og nógvir almennir stovnar millum annað skúlar, fróðskaparsetur og heilsufrøðilig starvsstova. Eg havi prátað um myndina við mammu, sum er 98 ára gomul og er fødd við Landavegin. Hon býr á Ellisheiminum.
text: #000002
text: Mamma sigur, at foreldrini Christian og Sigrid vóru gift í 1901 og fluttu tá inn í húsini við Landavegin. Mamma er fødd í 1918 júst um tað mundið, tá myndin er tikin. Hon sigur, at húsini hjá teimum, sum vit síggja koma undan vinstrumegin húsunum hjá postmeirstranum, hevði nært samband við tey í Dávastovu, sum er fyrstu húsini til vinstru út ímóti Landavegnum. Har búðu Jens og Ella Súsanna í Dávastovu, sum áttu trettan børn millum annað Ásmund og el-menninar á Eyðolf og Einar Mikkelsen, sum vit kendu í havnargøtum.
text: #000003
text: Fara vit til myndina ovast, steðga vit fyrst við stóra hvíta húsið vinstrumegin, sum vit ungu róptu “Postmeistarahúsini”. Vit hoyrdu um ein postmeistara Johan Danielsen, sum hevði búð í húsunum. Stór og rúmlig hús, sum hevði heilt annað snið enn hini húsini við Landavegin. Hesin Johan Danielsen var postmeistari í Føroyum fyrst frá 1920 til 1926 og síðani aftur frá 1934 til 1953. Nærmasti granni hjá postmeistaranum vóru húsini hjá Eiden og Miu Müller, sum hevur sína søgu.
text: #000005
text: Húsini til vinstru hjá Eiden og Miu vóru bygd í 1947. (Mynd Minnislýsingar)
text: #000006
text: Nærmastu húsini til vinstru á myndini eru húsini hjá Hansinu og Niels Rein. Fara vit yvir á Landavegin koma húsíni hjá abba og ommu undan húsunum hjá postmeistaranum. Nærmastu grannar niðaneftir eru húsini hjá Anskari Nolsøe og síðani kemur Dávastova. Longri niðra við Landavegin síggja vit húsini hjá abbabeiggjanum Sámali Christiansen. Eisini síggja vit húsini, har Hanna í Joto, sála, búði, síðani húsini hjá Bette Arge, og húsini hjá Johannes í Pæsastovu eru eisini har. Pápi at Hannu í Joto var reiðarin Óla Jákup Jensen, sum bygdi sær stór hús innanfyri upprunaligu familjuhúsini, har Hanna í Jotu búði. Óla Jákup Jensen var úr Kvívík og konan Anna var dóttir Hansinu og Niels Rein.
text: #000008
text: Ikki visti eg, at matvøruhandil einaferð var í húsunum hjá Albin Bærentsen. Húsini standa høgrumegin niðri í lagdini. (Mynd Vagnur)
text: #000009
text: Flestu av húsunum standa har enn tó fleiri umbygd. Uttast til høgru á myndini ovasta frá 1920 standa stór serlig hús. Tað eru húsini hjá Guttormi Eysturoy, har sonurin Fraser hevði verkstað í kjallarnum. Á myndin frá umleið 1920 er eingin Jóannesar Paturssonargøta. Vit síggja á myndini, hvussu Havnin breiðir seg í allar ættir. Í 1920 búðu umleið 2000 fólk í Havn. Eg minnist væl, tá húsini hjá Poul á Landavegnum vóru tikin niður, ti stóru málingahandil skuldi byggjast á staðnum.
text: #000010